*Kivonat a Jászberény Városi Önkormányzat Képviselő-testületének 2019. december 18-án megtartott* ***rendkívüli****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***334/2019. (XII. 18.) határozata***

***a Jászberény Városi Önkormányzat 2020. évi folyószámla hitelszerződésének megkötéséről***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 42. § 4. pontja szerinti hatáskörében eljárva – figyelemmel a Magyarország gazdasági stabilitásáról szóló 2011. évi CXCIV. törvény 10. § (3) bekezdés b) pontjára – maximum **500.000 e Ft, azaz ötszázmillió forint összegű folyószámlahitel** (a továbbiakban: hitel) felvételét határozza el 2020. január 2. napjától a Jászberény Városi Önkormányzat (a továbbiakban: Önkormányzat) 2020. évi folyamatos likviditásának biztosítása érdekében.
2. A Képviselő-testület a hitel végső lejáratának **2020. december 31.** napját jelöli meg.
3. A Képviselő-testület kötelezettséget vállal arra, hogy a hitel kamatát és járulékos költségeit a hitel teljes futamideje alatt beépíti az Önkormányzat 2020. évi költségvetésébe.

**Határidő:** a 2020. évi költségvetés tervezése

**Felelős:** Kiss József, a PH Közgazdasági Iroda vezetője

1. A Képviselő-testület kötelezettséget vállal arra, hogy az MKB Bank Nyrt. (székhely: 1056 Budapest Váci u. 38., adószám: 10011922-4-44, képviseli: Szarka László és dr. Safadi Salam Péter) (a továbbiakban: MKB Bank Nyrt.) részére más pénzügyi intézménynél, vagy a Magyar Államkincstárnál vezetett, vagy későbbiekben megnyitásra kerülő valamennyi fizetési számlájára (beleértve a fizetési számlát és az egyéb számlákat), ahol ezt jogszabály nem zárja ki, felhatalmazáson alapuló beszedési megbízást biztosít.
2. A Képviselő-testület az államháztartásról szóló 2011. évi CXCV. törvény 84. § (4) bekezdése, valamint az államháztartásról szóló törvény végrehajtásáról szóló 368/2011. (XII. 31.) kormányrendelet 145. § (2) bekezdése alapján visszavonhatatlan megbízást ad az MKB Bank Nyrt. részére, hogy a hitel futamideje alatt amennyiben az Önkormányzat fizetési számláján az Önkormányzati folyószámla-hitel szerződés alapján esedékessé váló fizetési kötelezettségeinek teljesítéséhez nem áll rendelkezésre a szükséges fedezet, úgy annak biztosítása érdekében a folyószámla-hitel szerződés fennállása alatt és a hitel teljes visszafizetéséig a központi támogatások elkülönítésére szolgáló alszámlájáról, illetve a helyi adók és a gépjárműadó, valamint a közfoglalkoztatási munkaprogram keretében beérkező bértámogatás fogadására szolgáló számláiról a szükséges összeget az Önkormányzat fizetési számlájára átvezesse.
3. A Képviselő-testület a jelen szerződés tekintetében vállalja, hogy az Önkormányzat a jelen szerződés hatályba lépésének a napjától (Számlaforgalom Indulási Dátumtól) kezdődően a jelen szerződés teljes tartama alatt Teljesítési időtartamonként a Banknál – a törvényi kötelezettség miatt a Magyar Államkincstárnál nyitott számlák kivételével – minimum teljes körű HUF értékű számlaforgalmat bonyolít.
4. A Képviselő-testület felhatalmazza Jászberény Város Polgármesterét és a pénzügyi ellenjegyzőt, hogy a hitelfelvétel ügyében eljárjon, nyilatkozatot tegyen és az önkormányzati folyószámla-hitel szerződést, valamint annak mellékleteit képező jognyilatkozatokat az MKB Bank Nyrt.-vel az Önkormányzat képviseletében aláírja.

**Határidő:** folyamatos

**Felelős:** Budai Lóránt polgármester (az aláírás vonatkozásában)

 Kiss József, a PH Közgazdasági Iroda vezetője

**Erről**

1. Jász-Nagykun-Szolnok Megyei Kormányhivatal – Szolnok,
2. MKB Bank Nyrt. – Szolnok,
3. Pénzügyi és Gazdasági Bizottság tagjai,
4. Képviselő-testület valamennyi tagja,
5. PH Közgazdasági Iroda – helyben,
6. Irattár – helyben

**értesül.**

|  |  |  |
| --- | --- | --- |
| ***Budai Lóránt sk.*** |  | ***Dr. Sass Krisztina sk.*** |
| ***polgármester*** | ***aljegyző*** |

*Kivonat hiteléül:*

*Jászberény, 2019. december 19.*

 *(Dr. Bessenyei Lilla)*

 *irodavezető*